
Τετάρτη, 14 Οκτωβρίου 2026
ΔΕΛΤΙΟ ΤΥΠΟΥ

Σύλληψη αλλοδαπών στην Πάτρα – Συνέχεια ενημέρωσης αναφορικά με τον εντοπισμό και διάσωση συνολικά 144 αλλοδαπών από 3 λέμβους στους Καλούς Λιμένες – Διακομιδές ασθενών

Τις μεσημβρινές ώρες χθες, στελέχη της Λιμενικής Αρχής της Πάτρας προέβησαν στη σύλληψη δύο 20χρονων αλλοδαπών (υπηκόων Σουδάν), για παράβαση του άρθρου 24 παρ. 6 του Ν. 5038/2023 «Υποχρεώσεις ιδιωτών και υπαλλήλων-Κυρώσεις» και του άρθρου 83 παρ. 1 του Ν. 3386/05 «Παράνομη είσοδος και έξοδος από τη χώρα», στον επιβατικό σταθμό του νότιου λιμένα Πατρών. Συγκεκριμένα, σε έλεγχο που διενεργήθηκε πριν από τον απόπλου Ε/Γ-Ο/Γ πλοίου με προορισμό το εξωτερικό, διαπιστώθηκε ότι οι ανωτέρω κατείχαν και επέδειξαν ταξιδιωτικά έγγραφα που ανήκαν σε τρίτο πρόσωπο, με σκοπό την παράνομη έξοδό τους από τη χώρα. Επιπρόσθετα, κατά τον έλεγχο των εγγράφων στη βάση εφαρμογής SCHENGEN διαπιστώθηκε και για τα δύο το μέτρο «Καταχώρηση εγγράφου με σκοπό την κατάσχεση». Από το Κεντρικό Λιμεναρχείο Πάτρας που διενεργεί την προανάκριση, κατασχέθηκαν τα ταξιδιωτικά έγγραφα.

Επίσης: Τις μεσημβρινές ώρες χθες, στελέχη της Λιμενικής Αρχής της Πάτρας προέβησαν στη σύλληψη δύο  αλλοδαπών (υπηκόων Σουδάν) 20 και 22 ετών, για παράβαση του άρθρου 24 παρ. 6 του Ν. 5038/2023 «Υποχρεώσεις ιδιωτών και υπαλλήλων-Κυρώσεις» και του άρθρου 83 παρ. 1 του Ν. 3386/05 «Παράνομη είσοδος και έξοδος από τη χώρα», στον επιβατικό σταθμό του νότιου λιμένα Πατρών. Συγκεκριμένα, σε έλεγχο που διενεργήθηκε πριν από τον απόπλου Ε/Γ-Ο/Γ πλοίου με προορισμό το εξωτερικό, διαπιστώθηκε ότι οι ανωτέρω κατείχαν και επέδειξαν ταξιδιωτικά έγγραφα που ανήκαν σε τρίτο πρόσωπο, με σκοπό την παράνομη έξοδό τους από τη χώρα. Επιπρόσθετα, κατά τον έλεγχο των εγγράφων στη βάση εφαρμογής SCHENGEN διαπιστώθηκε και για τα δύο το μέτρο «Καταχώρηση εγγράφου με σκοπό την κατάσχεση» και «Καταχώρηση αντικειμένου με σκοπό να χρησιμοποιηθεί ως αποδεικτικό στοιχείο σε ποινική διαδικασία». Από το Κεντρικό Λιμεναρχείο Πάτρας που διενεργεί την προανάκριση, κατασχέθηκαν τα ταξιδιωτικά έγγραφα.
*****
Συνέχεια ενημέρωσης:


Αναφορικά με τον εντοπισμό 41 αλλοδαπών, τις βραδινές ώρες της 12.10.2026, συνελήφθη ένας 17χρονος αλλοδαπός (υπήκοος Νοτίου Σουδάν), εξ’ αυτών, για παράβαση του άρθρου 83 του Ν. 3386/2005 «Παράνομη είσοδος στη χώρα», του άρθρου 25 του Ν. 5038/2023 «Διευκόλυνση» και του άρθρου 306 του Π.Κ. «Έκθεση», καθώς αναγνωρίστηκε από τους υπόλοιπους ως ο διακινητής τους. Σύμφωνα με τους αλλοδαπούς εκκίνησαν τις πρωινές ώρες της 11.10.2026 από το Τομπρούκ της Λιβύης, καταβάλλοντας το χρηματικό ποσό των 20.000 δηναρίων Λιβύης, για τη μεταφορά τους στην Ελλάδα. Προανάκριση διενεργείται από το Κεντρικό Λιμεναρχείο Ηρακλείου.
Συνέχεια ενημέρωσης:


Αναφορικά με τον εντοπισμό 51 αλλοδαπών, τις βραδινές ώρες της 12.10.2026, συνελήφθη ένας 41χρονος αλλοδαπός (υπήκοος Νοτίου Σουδάν), εξ’ αυτών, για παράβαση του άρθρου 83 του Ν. 3386/2005 «Παράνομη είσοδος στη χώρα», του άρθρου 25 του Ν. 5038/2023 «Διευκόλυνση» και του άρθρου 306 του Π.Κ. «Έκθεση», καθώς αναγνωρίστηκε από τους υπόλοιπους ως ο διακινητής τους. Σύμφωνα με τους αλλοδαπούς εκκίνησαν τις πρωινές ώρες της 11.10.2026 από το Τομπρούκ της Λιβύης, καταβάλλοντας χρηματικά ποσά μεταξύ 8.000 έως 13.000 δηναρίων Λιβύης, για τη μεταφορά τους στην Ελλάδα. Προανάκριση διενεργείται από το Κεντρικό Λιμεναρχείο Ηρακλείου.
Συνέχεια ενημέρωσης:


Αναφορικά με τον εντοπισμό 52 αλλοδαπών, τις βραδινές ώρες της 12.10.2026, συνελήφθη ένας 16χρονος αλλοδαπός (υπήκοος Νοτίου Σουδάν), εξ’ αυτών, για παράβαση του άρθρου 83 του Ν. 3386/2005 «Παράνομη είσοδος στη χώρα», του άρθρου 25 του Ν. 5038/2023 «Διευκόλυνση» και του άρθρου 306 του Π.Κ. «Έκθεση», καθώς αναγνωρίστηκε από τους υπόλοιπους ως ο διακινητής τους. Σύμφωνα με τους αλλοδαπούς εκκίνησαν τις πρωινές ώρες της 11.10.2026 από το Τομπρούκ της Λιβύης, καταβάλλοντας χρηματικά ποσά μεταξύ 8.000 έως 15.000 δηναρίων Λιβύης, για τη μεταφορά τους στην Ελλάδα. Προανάκριση διενεργείται από το Κεντρικό Λιμεναρχείο Ηρακλείου.

*****

Με μέριμνα του Κέντρου Επιχειρήσεων του Λιμενικού Σώματος – Ελληνικής Ακτοφυλακής πραγματοποιήθηκαν οι παρακάτω διακομιδές ασθενών, οι οποίοι έχρηζαν άμεσης νοσοκομειακής περίθαλψης:

-68χρονου και 66χρονης, από το λιμάνι της Κέρκυρας στο λιμάνι της Ηγουμενίτσας, με Περιπολικό σκάφος Λ.Σ.-ΕΛΑΚΤ.,
-63χρονου, από το λιμάνι της Νισύρου στο λιμάνι Καρδάμαινας Κω, με το Ε/Γ-Τ/Ρ «ΑΝΤΩΝΙΟΣ» Ν.ΚΩ 40

